
Tavana Suvikummun omavalvonnan seurantaraportti 1.5.-31.8.2026
 
Johdanto 
 
Omavalvontasuunnitelmamme on julkaistu Tavanan verkkosivuilla. Tällä seurantaraportilla julkistamme omavalvonnan toteutumiseen, valvonnan havaintoihin ja kehittämistarpeisiin liittyviä huomioita ja toimenpiteitä.
 
Omavalvontasuunnitelmamme mukaisen toiminnan toteutumista seurataan ja arvioidaan muun muassa säännöllisillä johtamiskeskusteluilla, poikkeamien seurannalla, auditoinneilla, sekä asiakas-, henkilöstö-, läheis- ja tilaajakokemuksen mittaamisella.
 
Tämä raportti kuvaa omavalvontasuunnitelmamme toteutumista, toiminnassamme havaittuja kehittämistarpeita ja jo aloitettuja kehittämistoimenpiteitä ajalla 1.5.-31.8.2026.
 
Asiakaskokemus ja osallisuus 
 
Asiakastyytyväisyys on yksikössämme korkealla tasolla viimeisimmän asiakastyytyväisyyskyselyn perusteella. Erityistä kiitosta olemme saaneet palvelun laadusta, yksilöllisestä kohtaamisesta ja asiakasosallisuuden toteutumisesta. 

Asiakkaiden osallisuutta tuemme mm. yhteisellä toiminnan suunnittelulla ja säännöllisillä asiakaskokouksilla. Yksikön yhteisöllistä toimintaa ja esimerkiksi retkiä suunnitellaan joka toinen kuukausi järjestettävissä asukaskokouksissa. Viikoittaisten sunnuntaikahvien yhteydessä käsitellään ajankohtaisia asioita ja myös ideoidaan tulevaa toimintaa.
Kuluneen kesän yhteisessä ohjelmassa painotettiin asukkaiden toiveita, ja ohjelmaan sisältyi myös toisen Tavanan yksikön kanssa yhdessä järjestetty kesäjuhla. 
 
Toiminnan laadun arviointi
 
Toimintamme laadunvarmistus perustuu säännölliseen asiakas-, läheis- ja henkilöstöpalautteeseen sekä jatkuvaan seurantaan. Näiden avulla ylläpidämme ajantasaista tilannekuvaa palvelun laadusta ja kohdennamme kehitystoimenpiteet vastaamaan asiakkaidemme todellisia tarpeita.

Käsittelemme havaitut poikkeamat yhteisissä palavereissa viikoittain. Näiden pohjalta sovimme korjaavista toimenpiteistä. Samalla arvioimme toimintatapojemme toimivuutta ja otamme tarvittaessa käyttöön uusia, laadun ja turvallisuuden varmistavia toimintamalleja. 
 
Henkilöstötilanne
 
Yksikön henkilöstötilanne on säilynyt vakaana, mikä luo turvallisen pohjan laadukkaalle asiakastyölle. Sijaisjärjestelyissä noudatamme jatkuvuuden periaatetta hyödyntämällä yksikön toimintatavat tuntevia, pitkäaikaisia sijaisia. Kesälomakauden sijaisuuksista vastasivat kolme yksikössä pitkään työskennellyttä ohjaajaa.
 
Viimeisimmän henkilöstökyselyn tulokset vahvistavat kuvaa sitoutuneesta ja hyvinvoivasta työyhteisöstä. Tulosten perusteella työntekijät kokevat ilmapiirin poikkeuksellisen hyväksi, turvalliseksi ja kannustavaksi. Työyhteisön vahva yhteishenki ja tuki välittyvät vastauksista. Avoimen vuorovaikutuksen ja osallistavan toimintakulttuurin ansiosta henkilöstöllä on hyvät mahdollisuudet tuoda esiin näkemyksiään ja kehittämisideoitaan osana arjen työtä.
 
Onnistumiset
 
Kesä sujui yksikössämme mukavasti lomaillen ja yhteisen tekemisen parissa. Myös arkeen paluu elokuussa oli toisaalta myös mukava ja odotettu, kun asiakkaat pääsivät palaamaan yksikön ulkopuolisiin rutiineihinsa.
 
Yhteiseen liikkumiseen ja ulkoilemiseen asiakkaita kannustetaan edelleen, vaihtelevista keleistä huolimatta. 
 
Kehittämissuunnitelmat

Omaohjaajamallin kehittäminen jatkuu edelleen. Omaohjaaja ja asiakas suunnittelevat ja järjestävät yhteisiä, mielekkäitä omaohjaajahetkiä säännöllisesti. Jatkamme edelleen myös kommunikaation kehittämistä kuvien ja tukiviittomien avulla. 

[bookmark: _GoBack]Syksyn aikana suurimmalle osalle asiakkaista järjestetään myös verkostopalaveri ja asiakaskirjausten siirtyminen Kanta.fi -palveluun tullaan käymään asiakkaiden ja läheisten kanssa läpi.

Yhteinen arjen kehittäminen yksikössämme jatkuu myös työyhteisön ideoiden ja koulutustarpeiden pohjalta. 
 
Noora Kekkonen
Yksikönjohtaja
10.9.2026

